
CIerTE nobilissimum inter mctaphisica studia if- 
lud est, quod humanae mentis progressus ac vi- 
cissitudines spectat. Sanconiaton , Plalo , V arro , 
aliique non pauci ex veteribus, atque innumeri ex 
recentibus philosophis huc animi curas contule- 
runt. Inter quos illi praesertim principem locum 
obtinent, qui acri ingenio, et singulari diligentia se 
in ideologicis disciplinis penitus abdiderunt. Eo- 
rum sane plerique penitissimas animi vires rimari 
adlaborarunt , non pauci mentis areana detegere 
strenue conati sunt , reliqui porro in Cogitationis 
historia contexenda acriter incubuerunt. Verum 
cum mentis interpres sit sermo, silentio mihi prae- 
tereundi non videntur quamplurimi docti homi- 
nes , qui ad linguas scripturasque exquirendas si- 
mul et reeensendas litterarios nisus converterunt > 
atque earum origines et incrementa investigare non 
dubitarunt. Quod ad linguas attinet, quae propius 
quam scriptura utentis ideas exprimunt, sane nihil 

aliud quam etymologicas inquisitiones esse credide- 
rim universa ea opera , quae usque in praesens tem- 
pus doctorum elaboravit industria. Et quamquam 
doctissimus Adelung suo Mithridate rempublicam 
litterariam donarit , tamen illius opus vere milkri- 
daticum linguarum atque dialectorum omnium re- 
censio , catalogus geographicus et grammaticus 
potius, ni mea me fallit opinio, quam philosophica 
disquisitio eensenda est. Nam egregius vir iste non eo 
curas suas intendit, ut linguarum progressiones ac- 
curate intueatur» Balbus quidem in suo Atlante 
ctlmograpkieo , quod arduo labore susceptum se- 
cundo quidem omine absoluit , mirum quantum? 
excellit, sed , ut ipse asserit , linguarum origines, 
ct progressus prodere minime studuit» Nonnulli de- 
nique in linguarum formatione accuratissime inspi- 
cienda elaborarunt > et pkisicam potius ae mecha- 
nicam , quam politicam et metapkisicam sermonum 
historiam exararunt j nam labii tantum non gen- 4 - 
tium affinitatem adverterunt. Cum igitur istiusmodi 
opus adhuc desideraretur, persaepe hoc Yaeuum im- 
plendi cupido pectus incessit. Sed quum mearum 
virium imbecillitatem apprime calleam et fatear li- 
bentissime , diu nolui onus meis humeris impone- 
re , quod sustinere vix possem. Verum enimvero. 
amici mecum egerunt , ut huic etiam lahori adji- 
cerem animum , mihique auctores fuere , ut opus 
facili invium et salebrosum pro viribus aggrederer. 

Quibus obsequi cum mihi libuerit, ad Bihliam 
confugi, cui certissima fides habenda, cu jusque tan- 

tum ductu iter mihi omnino impervium poterat 
expediri. Etenim cogitabam, quum a Noachi tantum 
liberis populi omnes post diluvium profecti sint , 
linguas cunctas, quas gentes ubique passim loquun- 
tur, aut Semiticas, aut Chamiticas, aut Japeticas 
existimandas esse. Hinc ne latum quidem unguem 
a sacro textu discedendo , a quo solo veritas hau- 
rienda est , gentium migrationes , ac formationes 
sermonum licuit mihi inspicere. Quaproter de Ada- 
mitica primum lingua, et sermonibus in Babelica 
confusione obortis verbum faciemus , postea de lin- 
guis coeteris dicturi , ne a proposito nostro unquam 
abscedamus. Heic denique illud monere subit, nos 
neque linguas neque eorum etyma diserte, aut uber- 
tim exquirere et comparare velle , cum id pridem 
Kirchcr, Henselius, Hervas, Finetti , Murray, Ade- 
lung , Vater , Schlegel , Balbi , de Brosses , Ge- 
belin , Bochart , Maupertuis , aliique plures non 
sine magno rei litterariae commodo aggressi sint , 
sed linguas per familiam solum discretas leviter 
exhibere , ut earum cognationes tantum et progres- 
sus uno oculorum intuitu pateant. 


V ERUM primum omnium e re «ostra esse arbitror 
sacram Moysis historiam ab iniquis hostium ca- 
lumniis brevi orationis ambitu vindicare. Si secus fiat> 
vehementer timeo , ne hoc meum exigui pretii opu- 

sculum aliquibus humi serpere, atque adeo conci- 
dere videatur , cum prorsus illius Iudaici Legisla- 
toris testimonio fulciatur. Compertum autem est 
omnibus non paucos intoleranda audacia homines 
exstitisse , qui sacrae historiae auctoritatem elevare 
conati sint, lucemque veritatis infuscare, ut radios 
inde emissos incautis interciperent. Quod ut pro 
voto assequerentur, ut sunt ad struendas insidias pa- 
ratissimi, undique de Mose, ejusque Pentateucho ex 
industria plurimas sparserunt dubitationes, ne illud 
Christianis suppeteret quo , immota vel uti basi , 
Religio nostra inniteretur. Hinc brevi non piget , 
quod satis ad rem nostram sufiiciat , eorum objecta 
diluere. Ajunt autem I. Mosem aut nunquam exti- 
tisse , aut , etiamsi extiterit , non potuisse adeo ex- 
plorata habere , quae Deus e nihilo eduxerat , ut 
par esset singulis diserte recensendis , quasi ipse 
Conditori adfuisset. II. Sinenses. ante conditum A- 
dam jam vixisse , nt ex veteribus eorum monumentis 
licet colligere. Nos ad singula quae effutiunt, haec 
reponenda arbitramur. Nemo ignorat Mosem ab ipsis 
Judaeis adeo cultum , ut eum meritis praeconiis, 
nullo non tempore fuerint prosecuti. Qua quidem 
in re praeclare nobiscum actum est, quod Judaei 
ipsi eorum, quae certissime tenemus, sint veluti fi- 
dejussores, ne careamus firmamento scripturarum. 
'Hoc sapienter more suo Augustinus sic prodidit : 
« Per omnes gentes dispersi sunt Judaei testes im- 
pietatis suae, et veritatis nostrae. Ipsi codices habent 
."Videte , quemadmodum de inimicis 

nostris alios confundamus inimicos. » Et sane Pha- 
risaeos ipsos Mosis traditionem confessos esse com- 
pertum est illis verbis « nos scimus quia Moysi lo- 
cutus est Deus » (i), et Abraliamum sic diviti m 
evangelio respondisse « si Moysem et Prophetas non 
audiunt neque si quis ex mortuis resurrexit ere- 
dem » (2). Extat denique in Evangelio et augu- 
stissinum Christi testimonium de Moyse, quo nihil 
firmius haberi potest. Verum etiam quem fugit pro- 
phar.os etiam scriptores de Mose i meminisse? Hel- 
lanicus j Castor , Polemo , Ptolemaeus , Mende- 
sius . iique quos Joseplius exhibet contra Appioncm 
quan crebram de Mose injiciunt mentionem? Quid 
quou Juvenalis ipse in. eos acuit calamum qui 

-uJaicum ediscant et servant ac metuunt Jus 
T-adidit arcano quodeumque volumine Moses? 

V . 

Quii quod ipse Plato fertur a libris Mosis hau- 
sisse qiidquid sapientius in suis scriptis uspiam 
inveni ttr ? Denique fabulosa ipsa Ethnicae super- 
stitionis commenta de suis numinibus ex Mosis 
persona, p jusque historia magna ex parte fluxerunt. 
Consentilnt enim viri docti Deos pene omnes ef- 
fictos essoet conformatos e viris, quos sacrae litterae 
pracsctulcumt. Jam vero quis dubitabit traditiones 

de mundi creatione aliisque rebus, quae eam exce- 
perunt quasi per manus potuisse transmitti ad Mo- 
sem ? Matbusalem qui tamdiu vixit, haec ab ipso 
Adam collegit, ipseque deinceps tradidit aliis, do- 
nec ad Mosem integra pervenirent. Ab hac qui- 
dem caussa fuisse cum non paucis viris doctissimis 
crediderim , cur primi mortalium tam diuturnam 
vitam habuerint , ut scilicet per paucos honines 
rerum quae ab ipso Mundi exordio contigerant , 
cognitio satis firmata ad posteros devolveretur. Qua- 
propter vitae longaevitatem rectius divinae Pro- 
videntiae opus dixeris , non naturae. Quod vero 
blaterones nostri affirmant de Sinensibus , jaxidiu 
explosum est. Neminem enim praeterit ab j.dam 
ad Sinenses maximum intercessisse spatium , ante- 
quam ipsi orirentur. Et sane quid pene infinita illa 
annorum serie , quam Religionis hostes ex lutulen- 
tis fontibus hauriunt , aut ad libidinem confin- 
gunt, ineptius aut fabulosius? Sollertissimi vri, qui 
eo operam contulerunt , ut Sinensium anndes di- 
ligentissime. pervestigarent uti de la Hire, Cassi- 
nius , Freretus , aliique tot errores , qui tn illam 
annorum computationem irrepserant, cumtis evul- 
garunt, ne tenebrae caligantibus imperitorim oculis 
offunderentur. Sic brevi constabilita per jos, quoad 
ejus fieri potuit , veritate de Mosis histoxa , ex qua 
maximum praesidium nostris dictis dinanat , rem * 
aggredimur, et primum a lingua prinaeva. 

CAPUT PRIMUM 

De lingua primaeva sive Adamitica . 


Sermo augustissimum Dei donum est : hoc ne 
veteres quidem ethnicos latuit. Socrates ipse, ut 
Plato in Cratilo , dictitare solebat rebus atque ani- 
mantibus nomina fuisse inflicta wro (koTSpas Suva- 
ixsos n rns r cSy aySpoxt ®y. Hinc Rabhini qua A- 
dam usus fuit, Angelorum linguam appellant. Non- 
nulli, quos inter Grotius, autumant hanc linguam 
post Babelicam confusionem periisse. Alii vero cen- 
sent Deum nullo pacto voluisse , ut tam excelsa 
opera penitus intercideret. At quaenam gens meruit, 
ut sibi a Deo primaevae linguae custodia commit- 
teretur? Nimiopere docti inter se hac super re acer- 
rime certarunt, primasque modo huic populo mo- 
do illi detulerunt, verum major pars et cuncti Ec- 
clesiae Patres non sine praesentissimo argumento- 
rum praesidio contendunt Dominum eam integram 
in Heberi Scmi abnepotis familia reliquisse , ut 
istorum fidelitatem remuneraret, non secus ac Noa- 
t:hi familiam propter suam innocentiam in Arca a 
communi excidio servaverat. Sicut vero , ipsi ajunt, 
Noaclius centum ante annos diluvium praedixit , 
ita et Heberus triginta annis ante confusionem lin- 
guarum filium, quem genuit, Phaleg(id est divisio) 
appellavit, qttia hujus aetate linguarum divisio con- 

tigit. Haec vero agendi ratio , quam Deus persecu- 
tus est, in Sacris Scripturis non raro occurrit. Sic 
Lothus a Sodomitico excidio , Josue et Chaleb a 
rebellium in deserto Istraelitarum nece , Setbi fi- 
lii a perversitate hominum mirabiliter evaserunt. 
Praeterea Augustinus divisionem linguarum pu- 
nitionem fuisse putat in filios liominum qui tur- 
rim aedificaverunt , non in filios Dei. Semi perinde 
ac Enosi progenies Dei praedilectionem ob vitae 
sanctitatem sibi conci 'iavit , bine Augustinus : 
« quamobrem sicut lingua una cum esset omni- 
bus, non defuerunt filii pestilentiae, nam et ante 
diluvium una erat lingua, et tamen omnes praeter 
unum Koe justi diluvio deleri meruerunt ; ita 
quando elatioris impietatis gentes linguarum diver 

sita te punitae atque divisae sunt non defuit 

domus Ilebcr , ubi ea , quae antea fuit lingua om- 
nium , remaneret. » Ipse Crisostomus asserere non 
dubitavit veterem linguam apud Hcberum mansisse: 
E/3sp e/jLSve owrnv E^ajv Si aXe^tv asiesp xxi Trporspov. 
Nos Ecclesiae patres non poenitendos certe auetores 
hac in re sequi satis habemus , neque de nostro 
aliquid addendum curamus, cum vix liceat mutire 
in tanta gravissimorum hominum auctoritate. Illud 
tantummodo ad rem adjiciendum remur nempe ser- 
monem ahum internum discernendum fore , alium 
externum, qui a primo ortus est, ciquc penitus in- 
servit. Hinc Patres et Plrilosoplii quamplurimi He- 
braicam linguam attente advertentes, quae non ex- 
ternum sermonem atque a sensu desumptum, sed 

internum et intellectualem magis exhibet , eam 
coetcris longe anteponunt dignamque existimant , 
cui Deus perennitatem in Heberi familia destinaret. 
Quae nunc vero Hebraica appellatur parum veteris 
puritatis continet, quoniam Rabhini verbis corra- 
sis, vetustam linguam materiali , ut ita dicam , ser- 
mone conferserunt, quo accomodatior hominum 
captui foret. Homines enim nihil extra sensum con- 
cipere possunt. Hinc est , ut nemo adhuc divina 
explicare valuerit. « Audivi arcana verba, quae non 
licet liomini loqui (3)»ajebat Apostolus; idest verba 
sermonis externi non suppetunt ad exprimenda in- 
terni sermonis verba , quae audivi , i. e. intellexi. 
Cur insuper obsecro Mosem (4) se impeditioris et 
tardioris linguae Domino profitetur , ex quo ad 
eum Dominus locutus erat ? Quid quaeso sibi vult 
Christi responsio , qua ISicodcmi Iudacorum prin- 
cipis curiositatem veluti corripit ? cc Si terrena dixi 
vobis et non creditis , quomodo si dixero vobis cae- 
lestia credetis? » (5) 


(3) Paul, ad Corintli. cap. 13. 

(4) Exod. cap. 4 . 

(5) Johan, cap. 35. 11 . 






Digilized by Google 



( J2 ) 


CAPUT II. 

De linguis Semiticis. 

Post labiorum confusionem Deus « dispersit ho- 
mines super faciem cunctarum regionum» (6) , «U- 
nusquisquc secundum linguam suam et familiam 
suam in nationibus suis » (7) Semo, nomine a 
Sama ( vastitas ) desumpto , Asia vastissima pars 
orbis contigit, ejusque descendentes usque ad In- 
dicum Oceanum et Montem Tanaim processerunt. 
Tum propter continuas hominum excursiones ac 
temporis lapsum linguae in diem excreverunt, et 
quo ulterius pergebant, illae minus suae matris-ima- 
ginem referebant. Hinc ex Assur et Arphachsad 
familiis, quae minus quam coeterae ab antiquis se- 
dibus abscesserunt, innumeros sermones fluxisse sci- 
mus , qui priori linguae nimiopere assimilabantur. 
Ex hoc numero profecto sunt Syriacus , qui postea 
politissimus evasit, Chaldaicus , sive Chasdy, cujus 
fragmenta in Sacro textu et praesertim m Danxele 
adhuc supersunt , Arabicus, qui usque m Africam 
et finitimas terras productus doctorum virorum co- 
pia , qui eo usi fuere , Graeci leporis atque cie- 
eantiae aemulus fortasse fuit, Samaritanus altaequc 
dialecti, quae istis omnibus nuper laudaus suam 


cap. XI. B. 9. 
cap. X. a’ 5. 

originem referant acceptam. Sed ad unam omnes 
temporis decursu aliarumque gentium incursione 
fere obrutas chamiticae linguae exceperunt ac prae 
caeteris Ismaelitica sive Turcica , quae nunc passim 
in istis regionibus obtinet. Nam Iudaicae nationis 
reliquiae ob suum ingratum- elatumque animum 
per universum orbem vagantes linguam simul cum 
patria amiserunt, atque ab iis populis sermonem 
nunc mutuantur , a quibus asylum exorare licet. 
Caeteri porro , qui sub Turcico jugo ingemiscunt 
jnter nationales tantum propria lingua invicem 
utuntur , dum universa regio dominatorum ser- 
mone resonat. Hinc facile videre est quo pacto 
Deus istarum gentium superbiam retundere sta- 
tuerit. Populi vero qui has nationes profligarunt 
se Ismahelitas vocant , atque passim in historiis 
modo Saraceni modo Tureae nuncupantur. Nos 
heic operae pretium duximus id paucis aperire ut 
auctorum opiniones componamus , qui inscii for- 
tasse differentibus itineribus in eamdem sententiam 
iverunt. Saraceni ab Al-Sarak ( i. e. nomades prae- 
datote s ) sic dicti , Afri sunt sane quam feri, proni 
ad bellum, vagi, atque ad Ismaeliticam nationem 
perlinent. Eos Angelus Agarae Ismaclis matri ita 
graphice depinxit. «Multiplicabo semen tuum et non 
numerabitur per multitudinem ecce con- 

cipies et paries filium, vocabisque nomen ejus Is- 
mael , quod audivit Dominus afflictionem tuam. Hic 
erit ferus homo , manus ejus contra omnes et 
manus omnium contra eum , et e regione omnium 

fratrum suorum figet tabernacula » (8). Et re qui- 
dem vera gens ista ab Africanis plagis ( nam A- 
gar iEgiptiaca Ismaclcm ex Abramo conceptum in 
Canaan peperit ) in Asiam irrumpens usque ad Scy- 
thiam , Caucasumquc montem sui impex’ii fines pro- 
tulit. Ibi Hunnis aliisque Scythiae populis , teste 
Simacato in Eustatlxio , coixnnixti Tureae a Persis 
vocati snnt , neque injuria ut quidem sentio , quia 
Tur seu Dur Persice gyrus atque Hebraice pere- 
grinatio sibi vult , aut meliixs ab ipsa Turcica voce 
turei , quae hac lingua migratio valet. Hinc in 
procljvi est a nomine ipso eorum vagationes fa- 
cile colfigere. T spudiv, ita Cedimus , E3yos yevos 
usv eorty Ouyytxoy iroXu*y?poiroy xat auroyoptoy. Mores 
praeterea et consuetudines cx Africa allatae rem 
prorsus confirmant. Cum vero in suis peregrina- 
tionibus veluti frusta propriae linguae ubique in 
terris , quas pervadebant , reliquerint , inde faci- 
le liquet, cur tot deinceps Scythici ac Tartarici 
seu Turcici sermones emei'serint (g). Ipsis autem 
ulterius progressis aliisque gentibus admixtis et 
praecipue Armenicac ( 10 ), quae peculiarem omnino 


(8) Genes, cap. XVI. 

(i,) Zingani ab Apollonio atque Orpheo Sygini , seu Sigini ap- 
pellati , vel Xatara stirps ducenda est, eosq. Herodotus ad Cauca- 
sum et Strabo ad Tanaim ( nunc Don ) collocat. 

(io) Ios. Hcb. hist. Kircher Tur. Bab. Mois. chor. in hist. lib. i, 
cap. 9. Armcnica lingua quae vel Hycana, ab Hayco quinto Iapheli 
abnepote et Thorgomi filio dicitur; ita appellata est sive ab Ara- 
rno Ilaycauorum rege VII , et Abrahami contemporaneo , site ab 

linguam sibi adscivit, innumeri Caucasicae regionis 
sermones effluxerunt. Persica etiam lingua ab Indo- 
Mongolicis exorta adeo ab istis inquinata fuit , 
aliisque non paucis , ut in aliam nunc pene abierit. 
Id satis confirmant Sadder , Zend— Avesta ( viyens 
verbum i. e. Deus ), aliaquc Zoroastri Opera, quae 
Gliebrico id est vetere sermone exarata nunc vix 
lectorem apud Persas inveniunt. Persae autem He- 
lami Semi filii sunt soboles (11), atque a Paras 
( equus ) nomen desumserunt , quia equos valde 
adamabant. Et sane quem praeterit quantopere Per* 
sicus aequitatus in vetustis historiis praestiterit? He- 
rodotus et Xenophon produnt Cyrum in oculis 
tulisse Astiagis quendam servum , a quo equum ad- 
sccndere didicit. Praeterea haud profecto a veritate 
abhorret Persiam ita fortasse fuisse appellatam cum 
Darius Hystaspis filius propter equi sui hinnitum re- 
gnum fuerit adeptus. Quod vero ad Indicas linguas 
attinet , historia nobis prodit Salam Semi ex Ar- 
pbachsad nepotem in Indiam cum suis familiis con- 
cessisse, quae lloda proprie dicitur ab Hada ex- 
tendere 5 et reapse Sale longius quam coeteri Semi 
descendentes , sese extendit. Hinc permulti Indici 
sermones , qui tempore labente , aliarumque etiam 


Aramo Semi filio. Hinc legitur in nnm. cap. XXIII. C. « de Aram 

adduxit me Balac ...de montibus orientis. » Et sane Aram 

celsitudinem significat atque Armenia celsissima orientis provincia 
est, cnjus montes a diluvii aquis imiuunes arcam post quadragena- 
riam navigationem exceperunt. 

(n) Ios. Uaeb. histor. 



0 16 ) 

linguarum adjectione admodum percrebuerunt . 
Quid dicam autem de innumeris linguis monosyl- 
labicis , quae in Sinicis atque Indostanicis regio- 
nibus occurrunt ? Istarum profecto tanta est far- 
rago , ut non solum ex Sinica lingua innumerae 
dialecti naanarint , sed et pluribus monosyllabicis 
sermonibus orientales orae scateant , qui invicem 
longe distant , scilicet Tibetanus seu Tangutanus , 
Tonkincnsis , Siamensis , aliique non pauci in pro- 
ximas insulas transvecti, de quibus suo loco ora- 
tionem instituemus. Hujusmodi linguas fractas haud 
immerito quis appellaverit. Populi aliquot propter 
peculiarem coeli haustum , corporis structuram ac 
pronuntiationis , quae inde fluit , celeritatem adeo 
verba contrahere solent, ut genuinnm profecto so- 
num amittant. IIoc satis ex Hottentottica lingua 
palam est , nec non a nonnullis Italicis dialectis 
videlicet Bergomensis, Mantuanus, Bononiensis, Ja- 
nuensis ec. , qui litteras quasi loquendo exedunt , 
et verba decurtant , quamvis usque ad monosylla- 
bos non sint progressa. At cujusnam linguae mo- 
nosyllabicae istae fractiones sint , quas nunc me- 
moravimus , id absque ingenti temeritate asserere 
nemo potest in tenebris quibus hactenus versamur. 
Illud solum ex tanta caligine eruere licet Aegiptios 
Assyriam ingressos , historicis pene cunctis testan- 
tibus , ad Bactrianam atque Indiam perrexisse , 
postea vero Sesostri duce , prout Herodotus scribit, 
ad Pha-sin eorum copias supersedisse gradum. Hic 
non temere arbitramur Aegiptios, Assyrios, atque 

Indos qui in Sesostris exercitu erani sedem con- 
stituisse suam, ct Sinis, quos Ptolomeus ( 1 2) Si- 
nas , ct Strabo Tliinas (i 5 ) vocat, ortum dedisse. 
Sinae procul dubio semel Tschin (ascendere, spar- 
sus equus ), ac Cinam Tliien ( terra coelo suppo- 
sita ) appellant: Quis lieic vel nominum simili- 
tudinem non aperte intuetur , et exterorum popu- 
lorum inundationis traditionem non detegit ? Nam 
sin ingredi Sinico sermone valet , ac Tschin scan- 
dere , dispersae equitum turmae , quae omnia He- 
rodoti relationi suffragantur. Inde plane elucescit 
cur docti morum solummodo proximitatem investi- 
gantes aliqui Acgiptios, nonnulli Assyrios, alii vero 
Indos Sinarum progenitoi’es fuisse arbitrantur ; sed 
nemo adhuc istiusmodi originis rationem satis prae- 
stitit. Quod si vel ex Etymologia alia velimus ar- 
gumenta cxspiscari, attendamus animum ad pauca 
liacc verba, quae exterarum linguarum monosylla- 
bicae fractiones sunt. Annulus Samscrudonica lin- 
gua dicitur Anguli , Tunkinice an ; mater Coptice 
est Mauch , Sinice Mu ; aeque Malabarice Ivan , 
Indostanice iw ; scientia Samscrudonice dicitur 
JViddja , Tunkinice hiet; Samscrudonice Manu- 
scha est homo , Malabarice manusjiah , Aegip- 
tiace manes ; Sinice porro men valet generare; 
Samscrud. dian caelum, Sinice dien , Tunkinice 
Thien; puteus Coptice est dsciod, Sinice Tschu; 


(ia) Gcograph. lil>. VII , p. 3. 
(i3) Geograph. Iih. II , p. 46. 

Tibetanicc Tschou ; sus Coptic. D scho , Sin ice 
dsho; Jilius Scheri Copt., Sin. Dshi , quia Sinae lit- 
tera r carent ; manus dod Copt. Tunkinice tay ; 
ego- Copt. anok , Samscrud. Chon, Sin. ngo, Tibela- 
nice riga; dies Copt. choou , Samscrud. ohoh , Sin. 
je , aliaque innumera , quae ad amovendum tae- 
dium supprimuntur. Postea vero , qui humanarum 
rerum est exitus, monosyllabicis atque Indicis ser- 
monibus simul permixtis Japanicae sive Japonenses, 
Annamiticae , aliaeque in ultimo oriente linguae 
eruperunt , quae nunc singulae propria et materna 
jura sibi vindicant. Equidem ab illis prolixius re- 
censendis abstineo , et lectorem ad Balbi Atlan- 
tem ethnographicum atque Adelungii Mithridatem 
mitto. 

CAPUT III. 

De linguis Chamiticis. 

Facta orbis partitione inter Noachi liberos Cha- 
mus Africam accepit , ideoque Plutarcus ( de Isid. 
et Osir. ) Aegyptum , quae sua tempestate ut potis- 
sima Africae pars habebatur, terram Xripttxy appellat 
et psalmista terram Cham , quo nomine vel nunc 
Coptica lingua gaudet. Id vero vel ab ipsa nomi- 
nis vi manifeste apparet; quoniam Cham calidum 
significat , et Africa sane continuo aestu exagitatur, 
et Graeci eam propterea Africam appellarunt, quia 
ibi nulla sit 9puxn ( frigus ). E Cltami filiis Chus 

Aethiopiam petiit , e jusque nati lingua utebantur, 
quae ob nimiam cum Arabia proximitatem imo 
et affinitatem ab Arabica originem trahere maxi- 
mopere videtur ; atque inde Abissinici sermones 
deducuntur. Et procul dubio Chus , Arap , Ae- 
thiops idem valent , scilicet niger, adusta facie 
vir , quorum, speciem Aethiopia , Arabia atque In- 
dia exhibent. Mezraim vero et Ghanaan in Aegypto 
primus, alter in Paleslina imperia condiderunt. 
Aegyptiaca lingua, ut docti disputant, in Copti- 
cam deflexit. Chanaan seu mercator Plxaenicios pro- 
genuit ( i. e. arabice opibus abundantes ) , qui na- 
vigationibus merces exportando parentis nomen haud 
immerito retinuerunt , et Chananaei in sacris lit- 
teris appellantur, llanc gentem Punicam a Persis, 
ac Phaeniciam ab Arabis appellari tenemus propter 
punieeum eoiorem (persice pan atque arabice phan 
dictum) qui tantopere, ut neminem fallit, apud 
illos praestabat, ae tanti venibat. (14) Isti Puni- 
cam linguam seu Phaeniciam locuti fuisse dicun- 
tur, quae ab eversa Charthagine saeculorum vora- 
citate absumpta est, ac suis ruinis aditum novarum 
efTormationi aperuit, ut prae caetcris recensetur ea 
qua nunc Melitenses utuntur. Horum propago ma- 
ledicto correpta, eo quod Chamus patrem jacentem 
conspicatus ludibrio habuit , fratrumque derisioni 
objecit , exterarum gentium servitute tenetur « ma- 


04) Gene», capit. XV d. 

1 edictus Chanaan , servus servorum erit fratribus 
suis » (i5). At Deus quo acrius in populi sui su- 
perbiam animadverteret, effecit ut iste servitio se 
eximeret fratresque ipsos servitutis jugo subderet. 
Nam , ut supra demonstravimus , Ismaelitae , qui 
Chananaei erant , suos fines praetergressi in Asiam 
irruperunt, et Babyloniam atque Judaicas nationes. 
l n suam ditionem redegerunt. Cujus gentis porro 
dominatio adeo in Asia altas radices egit , ut Cha- 
in us eorum proavus magno honore in Persia sub 
Zoroastri nomine ( 16 ) haberetur, atque adhuc ha- 
beatur etiam in universa Tartaria cujus lingua domi- 
nator valet. Imo et apud Sinas, Tibetanos, Japonenses, 
et Peruanos, qui ut mox patebit , ab istis sunt orti, 
Ikon dominum significat. Hinc excelsum Dei nomen 
r j ibetanis est khon-cihoa idest supremus legislator, 
quod compendiaria scriptione Tibelani exhibent ae- 
que ac Hebraei Jeova , et Armeni Ascluaz scribere 
solent ; et excelsus Sinarum philosophus hhon-fu- 
Ue , quod mihi Supremum patrem intelligenliae 
libet explicare; Xa-c/iam Tibetanice est supremus 
magister , etc. Hoc modo veteres Africanae linguae 
per exteras nationes diffusae aliarumque commixtio- 
ne deturpatae quasi supremum diem obierunt, no- 
vaeque sunt subsecutae , quae nunc in illis regio- 
nibus obtinent; nimirum Coptica, Susuica, Fan- 


(15) Genes, cap: IX, 

( 16 ) Clcm. lib, 4- recognit. Gregor. Turon. List. Fran. lib. i. 
Boissard , Kircber arca Nue. 

talea y Akraica , Angolanica y Madagascarica , 
atque Hottentottica , a quibus ingens dialectorum 
copia originem hausit. (17) 

CAPUT IV. 

De linguis' Japeticis. > 

En tandem formosissimam Europam accedimus, 
ejusque sermones perquam ditissimi suavesque no- 
bis scrutandi sese modo sistunt. Et jure quidem 
venustissima mundi pars Europa vocatur , nam 
Japliet , cui in sortem cecidit , pulcher denotat . 
Praeterea Japliet vel dilatatus valet, hinc et Graeci 
eam Europam nuncuparunt, scilicet terram dilatato 
aspectu, cujus rei rationem mox reddere non pigebit. 
Javan seu Jon Iapeti filius Graeciam tenuit ; ac 
Joniae nomen tribuit (18). Illa populos perillustres 
mundo peperit, quorum laudibus celebrandis hi- 
storia non sufficit , ac sola commemoratio lucem 
splendidissimam meis paginis affundit. Nunc certe, 
ni hujus opusculi ordo secus posceret , numquam 
dicendi finem facerem , si Graecae linguae lepores, 
veneres et pulchritudines cunctas vellem fusiore ca- 
lamo persequi. Sed ne a proposito aberrare videar, 
illud saltem adjicere libet ; hunc nempe sermonem 
aliis nitorem ac venustatem suam impertiendo pre- 


(17) Vid. AdcI. et Balb. 

(18) Jo». Heh*. hiat. 

prium denique , ut hisce nostris temporibus videre 
est , amisisse. Nec vero haec lingua dialectis caruit, 
inio in tot tantasque distracta fuit, ut a Jonio mari 
usque ad Asiam minorem hactenus etsi corruptae 
audiantur. 

Moschu alter Japeti liber Slavonicarum, seu Mo- 
scovitarum (19) gentium pater est quae universae 
a Romanis Sarmatae appellabantur. Slavonica vero 
lingua ab Illyrio ac Thracia usque ad Ruthenos 
auditur. Ista nunc, inito aliquot post saecula com- 
mercio cum cultis populis , in diem expolitur. 

Magog porro Scythicam nationem Magogicam vo- 
catam constituit (20) , atque in interiorem Asiam 
suum dominium protraxit. Neque mirari subit si 
Japeti filii se tam late extendissent, cum Noachus 
in Japeti benedictione addiderit « dilatet Deus Ja- 
phet , et habitet in tabernaculis Sem. » (21) Hinc 
facile percipi potest, cur Hungarica lingua cum Sa- 
mojedicis atque istae cum Finnicis , quae alterae in 
Asiae, alterae in Europae septemtrione passim re- 
gnant, magnam habeat affinitatem, et omnes in- 
super Tartaricis verbis conspersae sint. Etenim Scy- 
thae ex Pannonia ( quae Maggiar ab illis, Hungaria 
a cacteris nuncupatur ) egressi , atque in Asiam 
praettr Tartaricas oras transeuntes porrecti denuo 
in Europam per boreas terras ( Finlandia et Lap- 


(19) Jos. Heb. hut. 

(ao) Jos. Hcb. hist. apoc. <Sip. 20. 
(71) Genes, cap. IX. 

ponia ) ingressi fuere. Postea vero suo ioco com- 
pertum erit quomodo vel ad australes terras perve- 
nerint. 

Gomerus Gallus cognominatus Japeti primoge- 
nitus Italiam appulit , ejusque familiae usque ad 
Galliam et Gallitiam pone Pirenaeos excurrerunt, 
postea Hispaniae seu Celtiberiae populis junctae in 
Britanniam penetrarunt. Istae omnes Celticam lin- 
guam sed multifarie distinctam loquebantur, et mo- 
do Celtae , modo Galli vocabantur. Flavius Jose- 
pbus (22) atque Isidorus (a 3 ) Gomarenses seu Gal- 
los a Gomero exortos fuisse tradunt , dum eos Chro- 
naca Alexandrina keltos nominat ; qui , ut nemi- 
nem praeterit , Cymbri seu Cumbri a Romanis ap- 
pellabantur , et nunc Irlandice Gomroeg ; imo et 
quam inhabitant terra ( Cumberland ) ab incolis 
sibi nomen desumpsit. Sed ne veritas in varia sen- 
tentiarum confusione lateat , beic argumentis ju- 
verit expedire qui Galli , qui Cellae nuncuparen- 
tur. Gallu Celtica lingua ( Irlandice Gal (24) po- 
tens sibi vult , unde et Anglieum Galant et Ga- 
lantry potens , vis j quapropter populus univer- 
sus a corporis robore , quo excellebat , nomen sor- 
titus est, sive a voce TVelsch , aut TV ales latina 
pronuntiatione Gallus w in g commutata ( 25 ). 


(22) Lib. 1. cap. VI. antiq. 

(a 3 ) L. g. cap. 2. <lc oiig. 

(2/)) O-brien focalior Guoulhilgc-sax-Bliearla , or an I r iacli En- 
glish Dictionary. 

(as) Voltair, Dict. phil. fiarv. 

Celtarum porro appellatio a kalait iter , trames 
Gallis indita fuit , qui primi freto ( Calais ) supe- 
rato in Britanniam excenderunt. Caesar ac Tacitus 
populos istos in Britanniam transisse testantur ; 
quo Hispani etiam seu Iheri colonias deduxerunt , 
idcoque Celtiberi dicti. Iberi autem a Tubal pro- 
fecti (a6), qui perinde atque alii Japeti filii in Se- 
nii tabernaculis ( Asia ) habitavit Scythiam trans- 
gressi Hispaniam potiti sunt ; atque Ibero amni ur- 
bibusque nonnullis in eorum transitu nomen de- 
derunt. Hujuscemodi sunt Aquitania ( Aquitan ) 
Lusitania ( Lustan ) aliaeque non paucae, aeque ae 
in Asia Kurdistan , Belochistan , Turchestan y In- 
dostan , et in Africa Mauritan , Tingitan , cuncta 
ab orientali tany civis , et Celtico Tan civitas 
derivantia ; unde et Anglicum Town. Propterea 
Isidorus (27) Hispanos Italorum affines reputat , 
atque Italia aliquoties in Chaldaica sacri textus ver- 
sione Tubal legitur. Audiamus Pomponium Me- 
lam (28) cc Frons illa ad promontorium 

» quod Celticum vocamus extenditur; totum Cel- 

» tici colunt a Celtico promontorio 

» ad Scythiam usque. Hinc perpetua ejus ora 

» ad Cantabros pene recta est ; in primum Artu- 
» bri sunt Celticae gentis, deinde Astures ». Hinc 
recte Berosus Gallos qui a Gallis ortum duxe- 


(afi) Jos. Hacb. lib. 1 . 

( j") Lib. 9. cap. 1. de orig. 

(a8), Lib. I. cap. III. de situ orbis. 

rimt Hispanicum dominium usque ad Lusiianiam 
( quae nunc merito Porto-gallo vocatur ) produ- 
xisse ait. Cantabriam vero, de qua nuper Pompo- 
nius , Piraenei a Gallia separant, atque utriusque 
regionis incolae simillimo nomine gaudente Pli- 
nius ( 29 ) atque Isidorus (3o) cunctos Vascones ap- 
pellant, qui nunc Francico sermone Gascons, et Hi- 
spanico Bizcaini dicuntur (3 1 ). Quod vero ad Hispa- 
norum in Britanniam transitum spectat ne res ions 
tantummodo labiis degustare arguamur , id planius 
aperire placet. Sciendum primum est Brittannos r 
ut Ptolomacus atque Isidorus inquiunt , eosdem 
fuisse ac Pictos (5 2 ) quos saepenumero in Roma- 
norum historia legimus. Et sane Brit—Tan celtiee 
significat urbem a pictis hominibus habitatam. 
Claudianus in tertio Honorii consulatu horum men- 
tionem facit , 

» nec falso nomine Pictos 

» Edomuit, Seotumque. 

Et Martialis (33). 

Barbara de Pictis veni "Bascauda Britannis. 

Brittanniac partes praecipuae sunt Scotia ( latine 
Caledonia ) , atque Irlandia ( latine Ibernia ). Sco- 


(29) Lib. IV. 'cap. 1. 

( 3 0) Lib. g, cap. 2. 

(ii) Isti Celtica dialecto , quae nunc liasque vocatur, utebantur. 
( 3 a) Lib. 2. cap. IX. 

C 33 ) Lib. 4. Epig. 99. 


Digitized by Google 



( 26 ) 

tia a Celtica voce Scud seu Scut (34) ( navis ) 
nomen traxit , unde ex Celtiberia enavigasse satis 
constat. Irlandia porro (55) in Orpheo , Aristotele 
et Claudiano Jerna legitur , qui Galli tiae mons 
est , ut Strabo , aut amnis , ut Pomponius Mela 
credit. Ejus gens propria lingua vocatur Irin, An- 
glice Irish , ac Brittannica dialecto lverdan (36) 

ecquis obsecro heic Ibericam migrationem 

non cernit ? Ex hactenus dictis luculentissime ap- 
paret , ni fallor , hos populas ah una eademque na- 
tione primitus manasse, postea distractos quemque 
sibi peculiare nomen comparasse. Hinc recte Vol- 
tairus Galliam Aquitanicam, Celticam et Belgicam 
discernit , penes quos omnes vel in praesens galb- 
eum nomen servatur. Gallitiae populi in Hispania 
dialectum adhibent propria liugua gallego nuncu- 
patam; alia ex tat in Francorum dominio , quae 
Gaulois appellatur. In Britannica provincia ( Wales, 
seu Galles ) gallensis ( walon ) sermo auditur; in 
Ibernia (Ireland ) provincia quaedam Galhvvciy , 
scilicet Gallica via, vocatur etc. Galli proprie dicti 
usque ad Italicam regionem , quae nunc Lombardia 
vocatur , extendebantur ; caeteros porro , qui ma- 


(34) Scut tegumentum cortex yetusta vox est , atque hinc scutum 
et scythae , qui eo semper operti incedebant , ac Teotiscum schote ; 
deinde vero Copticum skeita navis , quae corpus in aequore tegit 
aliaque nonnulla fluxerunt. 

(35) Phil. Briet. parall. geograph. 

(36) Haec natio cellicam dialectum ( Irish corrupte appellata ) 
loquebatur. 

riiimas terras habebant , Tirrenos seu Etruscos nun- 
cupatos fuisse accepimus. Isti ob Graeciae proximi- 
tatem et commercium cum Graecis initum adeo 
istorum vestigiis insistere studuerunt , ut etiam lin- 
gua Graecas voces formasque usurpata in Latialem 
illam evasit , quae postea aliis ipsa mirifice in- 
claruit. Nam Romani cum universum pene or- 
bem suis armis subegerint, patrii sermonis veluti 
exuvias vel in longinquis regionibus reliquerunt ; 
sicut in pluribus Celticis linguis videre est, quae 
a Romano splendore in fugam conjectae pristinam 
exuentes asperitatem latinam elegantiam quodam- 
modo induerunt. Hac sane ratione Galli , Lusitani 
atque Hispani decursu temporis purissimas Tiberis 
aquas haurire conati sunt (37). At ipsa demum 
ex tam excelso gloriae culmine decidit , atque ab 
illis , quos profligavit , devicta fuit ; quin imo a 
suis liberis , si id dicere fas est , labefactata corruit. 
Etenim Gomerus Thuisconem seu Ascenaz genuit, 
qui montium jugis superatis ultimam Scandinaviam 
adiit, ac Teutonicam potentiam excitavit. Ab eo in- 
gens Germanorum populus proficiscitur , qui vel 
nostro aevo vetustissimam, sed nunc politiorem Teo- 
tiscam linguam loquuntur. Isti primo tam feri at- 
que agrestes erant, ut vicinas terras invadere et po- 


(3^) Ex his omnibus Lusitanicus sermo prae caeleris latinam pu- 
ritatem servavit , quoniam Hispanicus , qui illi est simillimus , ab 
Arabico vehementer inquinatus est. Neminem vero fugit Arabes , 
longo temporis tractu , Hispaniam sub sua dominatione habuisse, 


Digitized by Google 



( *8 ) 

pulari sibi gloriae ducerent, imo suos lares flam- 
mae addicerent , quo animosiores ad bellum et ra- 
pinam incitarentur , atque finitimos populos caede 
vastarent (58). Hinc perspicuum est cur Teotisco 
sermone Celticis ac Slavonicis dialectis permixto , 
Celto-Teutonicus , quo Angli, ac Slavo-Teutonicus, 
quo Borussi (3q) et Lithuani utuntur , emerserint. 
Thuisconis igitur filii parvo agmine impetum quo- 
tidie in adjiacentes terras facientes ingentibus de- 
nique copiis Gomeri provinciam adorti cuncta, quae 
amaenissimo Italiae coelo nitebant , sua feritate dc- 
turparunt. Reliquae porro barbarae septentrionis 
nationes istorum incrementis in invidiam actae suis 
confisae viribus Italiam totam inundarunt. Tunc lin- 
guae, scientiae, ac litterarum, artiumque monumenta 
pessumdata bumique prostrata jacuerunt. At Deo 
tandem Italicas vices miserante, lux in tanta caligine, 
quae omnia obruebat, affulsit , et litterarum splendor 
in Italiae caelo fulgentior emicuit. Et sane latina lin- 
gua prout illa avis , quam poetae effingunt , e suis 
cineribus pulchrior quidem et venustior, mutatis 
solummodo formis , surrexit. O Italica lingua , sal- 
ve, qua mirum quantum delectamur : tu enim cae- 
lestiali veluti concentu aures demulces , atque ani- 
mum magna voluptate perfundis ! 


(38) Tacit. de mor. Germ. 

(3g) J)e veteribus heic Borussis loquimur ; nam bodierni mores 
agrestes allati m exucruut , et puram nunc gcrniaiiaiuquc Teotiscam 
linguam adhibent. 

CAPUT V. 

De Oceanicae atque Americae linguis. 

Non defuerunt inepti homines, quos temerario 
impudentique ore effutire non puduit , quod sa- 
pientius egisset Moses, si quinque Noacho liberos 
tribueret. Nam ecquid a jebant , de duobus reliquis 
mundi partibus censendum alioquin esset ? quisnam 
illuc homines pepulit? anne de coelo dejecti arbi- 
trandi sunt ? Ad istorum stultitiam audaciamque 
retundendam illud reponendum : si nempe adeant 
geographicos libras et hodierna loca cum vetustis 
comparent , nec prius loquantur, quam rem con- 
sultius excusserint , quirent profecto advertere an- 
tiquitus fretum ( Anien ) (4o) inter Americam et 
Asiam extitisse, aliudque inter Africam et Brasile ; 
qua olim Atlantidos in Americam productos non- 
nulli putant Platonis (41) sententiae innixi , qui , 
ut ipsi inquiunt, Americam novit. Sed quanticum- 
que istliaec opinio habenda sit , ex Herodoto (42) 
nihilominus liquet Atlantides praeter fretum navi- 
gantes a tempestate in occidentales terras longe 
remotas pulsos fuisse. Diodorus tradit Carthaginien- 


(4o) Malteb. geog. i. nunc yero fretum Behring adhuc exUt quod 
Americana Buthcnorum dominia ab Asiaticis secernit. 

(40 In Erat, et in Tiut. ac Proc. , Porph. , Orig. , Platonis iu- 
terpret. 

(40 L. 5. 

ses , qui suis classibus otuuia maria scrutaban- 
tur (43) , ultra Atlanticum Oceanum insulas , no- 
vasque terras invenisse. Aelianus (44) Silenum cum 
Mida loquentem inducit , qui Europam , Asiam , 
Africam insulasque ab Occano circumdari ait, trans- 
que eum terras extare refert auro atque argento ibi 
vilius quam ferrum habilis collucentes. Avitus apud 
Senecam fertiles in Occano jacere terras asserit (45), 
ultraque eum rursus alia lit tora , alium jacere or- 
bem. «In Atlantico mari Europaeo orbe potior in- 
sula » , sic Marcellinus. Quis, obsecro, tanta caeci- 
tate obstringitur, ut heic nequeat Antipodes di- 
scernere, de quibus Cicero ( 46 ) sic loquitur? «Non 
» etiam dicitis esse e regione nobis e contraria parte 
» terrae, qui adversis vestigiis stent contra nostra 
» vestigia , quos Antipodes vocamus ? » Praeterea 
facilis septemtrionalibus populis per glacialem O- 
ccanum in Americani super rbedis transitus erat 
vel ante repertam navigationem. Et sane Caliphor- 
nicac linguae Tartaricis, ct Eskimcnses seu Grocn- 
landicae Finnicis affinitate junguntur. Similitudo 
autem , quae inter Japponensium et Peruanorum ( 47 ) 
mores, religionem, nomina conspicitur, haud ae- 
gre credendum suadet innumeras insulas in Japo- 
nico mari disseminatas , ac praesertim Aleutiacas , 


(43) Appian. in Libicis , et Pausan. in Attic. 

(44) ? Histor. 

(45) In suas 

(46) 4 Acad. 

( 47 ) Georg. Horn. de orig. Araeric. 

quae in America producuntur, unum olim per- 
petuumque continentem fuisse. Si quis porro Ame- 
ricanas linguas diligentissime scrutaretur numquam 
ei Sinicum , Indicum , aliosque Asiaticos sermones 
in illis non licebit reperire. Hinc sane compertum 
est qua populi in Americam penetrarunt, ibi eo- 
rum linguae vestigia adhuc mansisse , quae po- 
stea , ut vel caeteris contigit, aut mixtae , aut di- 
scretae in alias abierunt 

Oceanica porro aut Africana aut Asiatica libenter 
distingui potest , nimirum quae Orientales quaeque 
occidentales insulas, complectitur. In Africa Afri- 
canae linguae ab insulari pronuntiatione atque hu- 
manarum rerpm vicissitudine nonnihil immutatae 
audiuntur. Asiatica vero quasi universa ( alicubi 
enim alii Asiae sermones obtinent ) et praecipue 
Maldivae insulae Malaicam linguam loquuntur , 
quae e Transgangeticarum familia est. Hinc nebu- 
lonibus istis auctor fuerim ut sileant potius, neque 
sententias depromere audeant , quae nemini satis 
probari possunt. 

TOTIUS OPERIS CONCLUSIO. 

Ex hactenus enuncjatis satis constat corruptio- 
nem hominum labii corruptionem attulisse ; ac Ja- 
peticas dominationes et linguas caeteris longe prae- 
stare ; itaque Deum omina Japeti a Noacho ad- 
precata explevisse: dilatet Deus Japhet. Etenim Eu- 
ropaei universo pervagato orbe ac potito quaqua- 

versus regnant , eorumque linguae undique florent 
praesertim in America et Oceanica, ubi indigenis 
sermonibus ferme ejectis , praeclare vigent. Habes, 
amice lector , quae a te benevole veniam mihi me- 
reri poterant. Si non penitus arrideant , utere tua 
mecum humanitate, et scias omnia, quae adhuc 
persecuti sumus , conjecturae fulcris et probabili- 
tate inhaerere. Cum ne historici quidem narratio- 
num suarum veritatem interdum praestare possint, 
quippe quibus nec tempore, nec loco rebus, quas 
narrant, licuit interesse, multo magis indulgenter 
me habere poteris , ubi in multa incideris quae 
non probes , quum in re tam veteri tamque im- 
plexa notiones unde unde cxspiscarc debuerim. Quod- 
cumque tamen judicium de me feras , etiamsi te 
Cynicum sannae severioris experiar , et nodum , ut 
dicitur , in scirpo quaeras , haud prorsus iniquo 
animo patiar. Immo tecum libet illud Horatii u- 
surpare. 


Si quid novisti rectius istis 

Candidus imperti , si non , his utere mecum. 


PINIS. 

pografo Gtovanni Martin desiderando di dare alie stampe 
1’ Opuscoletto dei sig. D. Lelio Carfora intitolato : Glosso - 
dendrori seu linguarum genealogia a Laelio Carfora bre- 
viter enucleata , la prega compiacersi accordargli un Re- 
gio Revisore ali’ oggetto — Napoli n Settembre i83i — 
Pubblica Istruzione — Addi i3 Settembre i83i — II Re- 
gio Revisore sig. D. Girolamo Can. Pirozzi avra la com- 
piacenza di rivedere la sottoscritta opera , e di osservarc 
se siavi cosa contio la Religione, ed i dritti della So- 
vraniti — II deputato per la revisione de’ libri — Cano- 
nico Francesco Rossi — Eccellenza Reverendissima — 
L’ Opuscoletto dei sig. D. Lelio Carfora , tenue di mole, 
grande pei concctti , e per li sublimi pensieri , fa ram- 
mentar felicemente i giudiziosissimi parti de’ classici Au- 
tori dei Lazio , clic nelPeta delPoro liorirono. Io vi ho 
osservata la filosofica connession delle idee, il maneggio 
delicato della materia , e quando di piu erudito puo con- 
gegnarvi un filologo. TaPe ii mio giudizio , onde esprima 
il voto per la stampa dell’ Operctta , clie in nulla lede 
i dritti della S. Religione , e dei Trono — Da S. Gio. 
Maggiore li ia Ottobre i83i — Il Regio Revisore — fir- 
mato — Canonico Girolamo Pirozzi. 


Napoii i. Setttmbre t83t. 


PRESIDENZA DELLA GIUNTA 

PER 

LA PGBBL1CA ISTRUZIONE. 


\ ista la dimanda dei Tipografo Giovanni Martin , con 
la quale cliiede di volere stamparc 1’ Opera iniitolata — 
G lossodendron seu linguarum genealogia a L.ae/io Car- 
fpra breviter enucleata ; 

Visto il favorevolc parere dei Reg. Revisore Sig. D. 
Girolanio Can. Pirozzi ; 

•Si permette clic 1’ indicata opera si stampi, pero uon si 
pubbliclii senza un secondo pcrmesso , clie non si dara 
se prima lo stesso Reg. Rev. non avra attestato di avcr 
riconosciuta ncl confronto uniforme la impressione ali’ o- 
riginalc approvato. 


Ii Presidenie 
M. COLANGELO 

Pel Segretario Generale, 
JL‘ A ggiunto 
Autumo Ci ppoi.a. 

